Sjeverna Bosna (1718–1739)
Sjeverna Bosna, Kraljevina Bosna (njemački: Кönigreich Bosnien) ili Dio Kraljevine Bosne (latinski: Regni Bosniae Pars), jeste bivša teritorija pod upravom Habsburške monarhije između 1718. i 1739. godine. Požarevačkim mirom iz 1718. godine, ovo područje je izdvojeno iz Osmanlijskog Bosanskog pašaluka i priključeno Habzburškoj monarhiji. Teritorija je obuhvatala Semberiju i Posavinu, odnosno područje duž desne obale rijeke Save. Nakon Beogradskog mira iz 1739. godine, ovo područje je ponovo sastavni dio Bosanskog pašaluka unutar Osmanlijskog carstva.